BASES PREMIO OTERO PEDRAYO 2020
ADMINISTRACIÓN LOCAL — Provincial — Deputación de Ourense (Outros documentos, notificacións e informacións públicas, 02/09/2020)

Para os efectos oportunos, faise público que a Xunta de Goberno da Deputación Provincial de Ourense adoptou, na súa sesión ordinaria do día 22 de xuño de 2020, o acordo de aprobación das bases reguladoras da convocatoria do premio Otero Pedrayo 2020, con suxeición ás seguintes cláusulas: 1.1.—Convócase o premio Otero Pedrayo 2020, dotado con 16.000,00 €, atendendo ás disposicións do regulamento correspondente.1.2.—Esta convocatoria corresponde ó ano 2020, de acordo co disposto no regulamento, no que se establece o seu ámbito autonómico e o seu carácter anual, convocándose cada ano por unha das deputacións provinciais da Coruña, Lugo, Ourense e Pontevedra, por esta mesma orde.1.3.—Atendendo ás razóns expostas, a convocatoria e concesión do premio, na edición do 2020, atribúeselle á Deputación Provincial de Ourense, que consignará, no seu orzamento de gastos o importe do premio (16.000,00 €), máis gastos correspondentes á súa organización, e no de ingresos, as sumas que deberán achegar cada unha das demais deputacións de Galicia, cotitulares do premio, na contía de 2.000,00 €/cada unha delas, e na de 8.000,00 € á Xunta de Galicia. O premio Otero Pedrayo ten por obxecto: 2.1.—Perpetuar e honrar a memoria da persoa egrexia das letras e do coñecemento.2.2.—Premiar un labor que constitúa unha contribución eminente á cultura galega.2.3.—Promover os valores propios de Galicia e as obras que leven ao esclarecemento e á mellora da súa cidadanía e institucións.3.1.—Poderán optar ao premio: —As persoas naturais nacidas ou residentes en Galicia ou con cumprida raizame nela. —Os grupos de traballo radicados en Galicia ou constituídos para promover a cultura galega. —As personalidades ou institucións que se teñan caracterizado pola difusión e polo mantemento da cultura galega.3.2.—A opción ao premio determinarase por unha candidatura, que poderá ser feita: —Por calquera persoa física ou xurídica das sinaladas no apartado 3.1, respecto de si mesmas. —Polas entidades académicas e culturais galegas respecto dos seus membros. —Por calquera das deputacións provinciais de Galicia, a proposta das respectivas comisións de cultura. —Pola Xunta de Galicia, oída a consellería correspondente. —Polo mesmo xurado, xa constituído.4.1.—A presentación de candidatos ao premio será formulada en escrito dirixido ao presidente da Deputación Provincial de Ourense e deberá presentarse no Rexistro Xeral da Deputación Provincial de Ourense ou en calquera dos lugares previstos no artigo 38.4 da Lei 30/1992, do 26 de novembro (norma vixente, conforme co establecido na Disposición final 7ª da Lei 39/2015, do 1 de outubro, do procedemento administrativo común das administracións públicas). A presentación poderá realizarse de modo presencial ou telemático, neste último caso a través da sede electrónica da Deputación Provincial de Ourense (https://sede.depourense.es), achegando os seguintes documentos: —Recensión biográfica da persoa ou agrupación que aspira ao premio. —Documentos e antecedentes que se consideren de interese para o coñecemento da súa dimensión literaria ou científica. —Cinco exemplares do texto do traballo co que se opta ao premio, presentados a dobre espazo, letra Times New Roman, corpo 12, no caso de que a proposta se basee nunha obra ou produción singular concreta (un único exemplar, se se presenta telematicamente). —No caso de agrupacións e institucións, un exemplar do regulamento ou estatutos polos que se rexan e unha relación de tarefas levadas a cabo en relación co obxecto do premio.4.2.—A presentación de candidaturas realizarase no prazo de tres (3) meses, a partir do día seguinte ao da publicación desta convocatoria no BOP de Ourense. Tal publicación realizarase tamén nos boletíns oficiais das provincias da Coruña, Lugo, Pontevedra, no DOG e nos diarios de máis difusión da Comunidade Autónoma.4.3.—A presentación da candidatura determina a aceptación íntegra das condicións desta convocatoria e das contidas no regulamento do premio.4.4.—Unha vez rematado o prazo ao que se refire a liña 4.2, a Secretaría da Deputación de Ourense expedirá unha certificación das propostas presentadas que, xunto con elas e coa documentación correspondente, pasarán ao xurado do premio, para que todos os membros as coñezan con antelación suficiente á reunión de deliberación.4.5.—A cada solicitude ou proposta xuntaránselle cantos documentos sexan considerados de interese para o mellor coñecemento do/da candidato/candidata.5.1.—Para adxudicar o premio ao que se refire esta convocatoria, constituirase un xurado, integrado do xeito seguinte: —Presidente: o da Xunta de Galicia ou persoa en quen delegue. —Vicepresidente: o presidente da Deputación convocante do premio que, neste ano, lle corresponde á Deputación de Ourense, ou persoa en quen delegue. —Vogais: * Os presidentes das tres deputacións restantes ou persoas nas que deleguen. * O presidente da Comisión de Cultura, Deportes e Mocidade da Deputación convocante. * O conselleiro de Cultura da Xunta de Galicia, ou persoa en quen delegue. * Un representante de cada un dos seguintes organismos: —Cinco (5) persoas de recoñecida autoridade científica e literaria, designadas pola Xunta de Galicia e de cada unha das deputacións. Procurarase a paridade de xéneros nos membros do xurado. —Secretario, con voz e sen voto, o da Deputación de Ourense, ou persoa en quen delegue.5.2.—O xurado constituído emitirá o seu ditame no mes seguinte ao día que remate o prazo de presentación de candidatos e a súa actuación suxeitarase ao determinado nos artigos 4.2 a 4.6 do regulamento do premio.5.3.—Da actuación do xurado e da adxudicación do premio será redactada a acta detallada que, unha vez asinada polos seus membros e coa totalidade das documentacións presentadas, pasará a coñecemento do Pleno da Deputación convocante, na primeira sesión que teña lugar.5.4.—A copia da acta e dos demais antecedentes, que cumpran, para o coñecemento da tramitación do premio, remitiráselles ás Deputacións da Coruña, Lugo e Pontevedra. A entrega do premio realizarase no lugar e na data que determine o presidente da Deputación de Ourense, nun acto solemne e coa asistencia dos membros da Corporación Provincial e do xurado, así como de personalidades das artes, letras e ciencias da Comunidade Autónoma. Xunto co premio, a persoa galardoada recibirá unha copia da acta da reunión do xurado. No que non estea previsto expresamente nestas bases, o xurado e a Deputación convocante terán en conta as normas contidas no regulamento do premio e nos xerais do funcionamento da Corporación Provincial, así como na lexislación vixente. Contra este acordo pódese interpor, potestativamente, un recurso de reposición ante a Xunta de Goberno desta Deputación, no prazo de 1 mes, como trámite previo ao contencioso-administrativo, ou ben directamente un recurso contencioso-administrativo ante o Xulgado Provincial do Contencioso-Administrativo, no prazo de 2 meses, sen que se poidan compaxinar ambos recursos. Os prazos indicados computaranse a partir do día seguinte ao da publicación deste anuncio no BOP. En todo caso, poderá interpoñer calquera outro recurso que estime procedente. Ourense, 23 de xuño de 2020.—O presidente.